подкатегории, както следва:
 Задълженията, отчетени в настоящия раздел, включват единствено общи задължения, различни от влогове на дребно, определени в член 411, параграф 2 (които вместо това се отчитат по позиция 1.1 по-горе).
 Задълженията, които се отчитат тук, стават дължими през следващите 30 дни, като са с договорен падеж, който настъпва възможно най-рано в рамките на следващите 30 дни или са с неопределена дата на падеж. Това включва както i) задължения с опции, които могат да бъдат упражнени по усмотрение на инвеститора, така и ii) задължения с опции, които могат да бъдат упражнени по усмотрение на институцията, при което възможността на институцията да не упражни опцията е ограничена от гледна точка на репутацията. По-конкретно, когато пазарът очаква определени задължения да бъдат изплатени в рамките на следващите 30 дни преди настъпването на законната крайна дата на техния падеж, тези задължения се включват в съответната подкатегория.
 110
 1.2.1
 Задължения, произтичащи от собствените оперативни разходи на институцията
 Член 422, параграф 1 от Регламент (ЕС) No 575/2013
 Общата стойност на задълженията, дължими за следващите 30 дни, произтичащи от собствените оперативни разходи на институцията. Примерите включват административни разходи и разходи за комунални услуги, разходи за счетоводство, заплати и надници и т.н., както и всякакви други разходи, произтичащи от извършването на самостоятелната дейност на институцията.
 120-950
 1.2.2
 Задължения, произтичащи от обезпечени кредитни сделки и сделки, обусловени от капиталовия пазар съгласно член 192
 Член 422, параграф 2 от Регламент (ЕС) No 575/2013
 За следните подкатегории, институциите определят стойността на изходящите потоци, свързани с обезпечени кредитни сделки и сделки, обусловени от капиталовия пазар за следващите 30 дни, пазарната стойност на съответните активи, които обезпечават сделките, и стойността на тези активи съгласно член 418 от Регламент (ЕС) No 575/2013.
 В съответствие с член 192:
 1.
 „обезпечена кредитна сделка“ означава сделка, пораждаща обезпечена със залог експозиция, която не съдържа клауза, даваща на институцията правото да получава поне веднъж дневно залог по маржин сметка;
 2.
 „сделка, обусловена от капиталовия пазар“, означава сделка, пораждаща обезпечена със залог експозиция, която съдържа клауза, даваща на институцията правото да получава поне веднъж дневно залог по маржин сметка.
 Следователно в този раздел се отчита всяка сделка, по която институцията е получила обезпечен кредит в брой, като репо сделки съгласно член 4, параграф 83 от Регламент (ЕС) No 575/2013, чийто срок изтича в рамките на 30 дни.
 Институциите отчитат пазарната стойност на активите, които служат за обезпечение по обезпечените кредитни сделки и сделките, обусловени от капиталовия пазар, в колона 010. Институциите отчитат тези сделки в една от седемте категории:
 Категория едно: когато контрагентът не е централна банка и активите, които обезпечават сделката, имат изключително висока ликвидност и кредитно качество, дължимата сума се отчита в колона 020, а стойността на актива, който обезпечава сделката съгласно член 418 от Регламент (ЕС) No 575/2013, се отчита в колона 030.
 Категория две: когато контрагентът не е централна банка и активите, които обезпечават сделката, имат висока ликвидност и кредитно качество, дължимата сума се отчита в колона 040, а стойността на актива, който обезпечава сделката съгласно член 418 от Регламент (ЕС) No 575/2013, се